તેમનો બીજો પોઈન્ટ છે તમે સામી વ્યક્તિના દુખને અનુભવો છો તે જાહેર કરો. ધારો કે તમે કોઈને અપમાનિત કર્યા હોય ઓફિસમાં કે ઘરમાં બધાની વચ્ચે તો તેમને કહી શકાય કે બધાની સામે તમને ઉતારી પાડતાં વેણ કહ્યા તેથી તમને કેટલું દુખ થયું હશે તે હું સમજી શકું છું અને તેનું મને દુખ છે એટલે હું મારા એ બેજવાબદાર વર્તન બદલ માફી માગુ છું. પણ થાય છે શું કે આપણે માફી માગતી સમયે પણ કહેતા હોઈએ છીએ કે મારાથી ખોટું સહન નથી થતું, તેથી મને ત્યારે ગુસ્સો આવ્યો હતો. બાકી તમને હર્ટ કરવાનો મારો કોઈ ઈરાદો નથી. સોરી.... આ યોગ્ય રીત નથી. માફી માગતી સમયે કે આપતી સમયે તમારે તમારા વર્તનની જવાબદારી લેવાની હોય છે. બીજાના વર્તનની નહીં.